Document ID: /roh_data/filtered/fineweb-2-filterrobots_roh.jsonl.gz/38866

Tranter auter han Franz Hohler, Adolf Muschg, Ruth Schweikert e Catalin Dorian Florescu preschentà lur novs cudeschs. En tut han radund 80 auturs ed auturas prendì part a las prelecziuns. Dasperas ha i er dà in atelier da translaziun, nua ch'ils visitaders han pudì guardar sur il givè a translaturs e translaturas.
e-comic Crestomat
La litteratura rumantscha è stada preschenta cun il e-comic Crestomat, in'ovra dals auturs Michel Decurtins e Sabrina Bundi e dal dissegnader Mathias Durisch. Els han preschentà lur Science Fiction istoric cun figuras scurrilas ord la mitologia grischuna.
La scuntrada a Soloturn vala sco la pli impurtanta scuntrada da litteratura en Svizra. Auturs ed amaturs da litteratura vegnan ensemen per leger, tadlar e discutar.
RR novitads 18:00